નવી દિલ્હી: જીએસટીમાં ટેક્સમાં રાહત આપતી ચીજ વસ્તુની યાદીમાં ઘટાડો થઇ શકે છે. એક્સાઇઝ ડ્યૂટીમાં રાહત આપતી ૩૦૦ ચીજ વસ્તુની યાદીમાં ઘટાડો કરી ૯૦ કરવાની સરકાર યોજના બનાવી રહી છે. જાણકારોના જણાવ્યા પ્રમાણે ચા, કોફી, પાપડ, ટોસ્ટ, કેટલીક દવા જેવી કેટલીક જીવન જરૂરિયાતની ચીજ વસ્તુમાં એક્સાઇઝ ડ્યૂટીમાં અપાતી રાહત પાછી ખેંચાઇ શકે છે. એટલે કે જીએસટીની અમલવારી બાદ આ ચીજ વસ્તુઓ મોંઘી થઇ શકે છે. જ્યારે કેટલીક ચીજ વસ્તુ ઉપર રાહત ચાલુ રહી શકે છે, જેમાં બ્રેડ, ઈંડાં, અનાજ, પુસ્તક, મીઠું સામેલ છે.